קינג וון

דייוון דקוואן בנט (באנגלית: Dayvon Daquan Bennett; 9 באוגוסט 1994 – 6 בנובמבר 2020), הידוע בשם הבמה קינג וון (King Von), היה ראפר ופזמונאי אמריקאי משיקגו, אילינוי. הוא חתם בחברת התקליטים של הראפר ליל דורק, Only the Family ובאמפייר דיסטריביושן.

==קריירה==
לאחר שחברו, הראפר ליל דורק החתים את וון בחברת תקליטיו Only the Family, בדצמבר 2018 הוציא וון את סינגל הבכורה שלו, "Crazy Story", שהיה לסינגל הפריצה שלו ואף קיבל את תואר הפלטינה מאיגוד תעשיית ההקלטות האמריקאי.<ref></ref><ref></ref>

במאי 2019 הוציא וון את הסינגל "Crazy Story 2.0" בהשתתפות ליל דורק, המהווה המשך לסינגל הבכורה שלו. מאוחר יותר, ב-20 במאי, פורסם וידאו קליפ עבור השיר. השיר הגיע בשיאו למקום הרביעי במצעד השירים מתחת להוט 100.<ref></ref><ref></ref> ב-13 בספטמבר 2019, הוציא את הסינגל "Crazy Story 3.0", המהווה המשך לשני הסינגלים הקודמים שלו.<ref></ref>

ב-9 ביולי 2019 הוציאו ליל דורק וקינג וון את הסינגל המשותף שלהם, "Like That".<ref></ref> ב-2 בספטמבר 2019 הוציא וון את הסינגל "What It's Like", מתוך המיקסטייפ הראשון שלו, Grandson, Vol. 1.<ref></ref> ב-19 בספטמבר 2019 הוציא וון את המיקסטייפ בן 15 הרצועות שלו, בו מתארח ליל דורק בצמד רצועות. האלבום הגיע למקום ה-75 במצעד הבילבורד 200 ולמקום ה-27 במצעד אלבומי ה-R&B/היפ-הופ.<ref></ref><ref></ref><ref></ref> ב-16 בנובמבר 2019 הוציא וון את הסינגל "".<ref></ref> ב-29 בנובמבר 2019 הוציא את הסינגל "Rolling" בהשתתפות YNW מלי , בליווי וידאו קליפ.<ref></ref>

ב-10 בינואר 2020 יצא הסינגל "Pressin" של הראפר מדטרויט, סאדה בייבי , בהשתתפות קינג וון. ב-21 בפברואר 2020 הוציא וון את "Took Her to the O", שהפך לאחד משיריו הפופולריים ביותר. השיר נכלל במיקסטייפ שלו, Levon James, שיצא ב-6 במרץ 2020 והגיע בשיאו למקום ה-63 במצעד הבילבורד 200.<ref name="Block"></ref> המיקסטייפ כולל הופעות אורח של NLE צ'ופה, פולו ג'י, טי גריזלי, ג'י הרבו, ליל דורק ו-YNW מלי, בין היתר.<ref></ref>

ב-29 באפריל 2020 הוציא קינג וון את הסינגל "Grandson for President", שזכה לפופולריות. לאחר מכן, הוציא את הווידאו קליפ לשיר "Broke Opps" מתוך המיקסטייפ Levon James. ב-27 ביולי 2020, הוציא סינגל נוסף בשם "Why He Told", ולאחר מכן את הסינגל "All These Niggas", בו משתתף ליל דורק, שגרף למעלה מ-21 מיליון צפיות ביוטיוב. לאחר מכן, ב-26 באוגוסט 2020, הוציא סינגל נוסף בשם "How It Go".

ב-9 באוקטובר 2020 הוציא קינג וון את "I Am What I Am", בהשתתפות הראפר הניו יורקי פאביו פוריין, שיצא לקראת אלבום הבכורה שלו, Welcome to O'Block. האלבום יצא ב-30 באוקטובר 2020.<ref name="Block2"></ref><ref name="Source"></ref> בעקבות מותו של הראפר כשבוע לאחר צאת האלבום, זכו שירי האלבום לפופולריות רבה והוא הגיע בשיאו למקום החמישי במצעד הבילבורד 200. ב-24 בדצמבר 2020, הוציא ליל דורק את המיקסטייפ The Voice כמחווה לקינג וון, המופיע גם על עטיפת האלבום ובשיר "Still Trappin".<ref></ref>

==מותו==
ב-6 בנובמבר 2020, קינג וון היה מעורב במריבה מחוץ למועדון לילה באטלנטה שהתקיימה בסביבות השעה 03:20 בין שתי קבוצות גברים,<ref></ref> אחת מהן קשורה לראפר קוואנדו רונדו .<ref name=":0"></ref> המחלוקת עלתה מהירות לירי, ולאחר מכן שני שוטרים ניסו לעצור את הירי עם ירי נוסף.<ref name=":1"></ref><ref></ref> לאחר שנורה, בנט הועבר לבית חולים במצב קשה ומת שם מאוחר יותר באותו יום; בגיל 26.<ref name=":02"></ref><ref></ref> לשכת החקירות בג'ורג'יה דיווחה בתחילה כי שלושה בני אדם נהרגו, אך דובר משטרת אטלנטה אמר כי רק שניים מהם מתו. ארבעה אנשים נפצעו;<ref></ref> אחד מהם הושם במעצר המשטרה בגין רצח קינג וון בעת שטיפל בפצע ירי. החשוד זוהה כטימותי ליקס, ראפר המכונה ליל טים, בן 22.<ref></ref><ref></ref> ב-14 בנובמבר 2020 נקבר קינג וון בעיר הולדתו שיקגו.<ref></ref>

==דיסקוגרפיה==
===אלבומי אולפן===
* 2020: Welcome to O'Block

===מיקסטייפים===
* 2019: Grandson, Vol. 1
* 2020: Levon James

==קישורים חיצוניים==

* 

==הערות שוליים==

קטגוריה:ראפרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:נרצחים: מוזיקאים
קטגוריה:אמריקאים שנולדו ב-1994
קטגוריה:אמריקאים שנפטרו ב-2020